**Documentació General a adjuntar a la sol·licitud**:

* DNI/NIE o Passaport de tots els membres de la unitat de convivència obligats legalment a tenir-lo, amb el corresponent permís de residència vigent.
* Llibre de família o document que el substitueixi.
* Volant d’empadronament i de convivència.
* En cas de família monoparental, títol acreditatiu.
* En cas de família nombrosa, títol acreditatiu.
* En cas d’acolliment, document acreditatiu.
* Si s’escau, certificats de discapacitat, mobilitat reduïda i/o dependència de qualsevol dels membres de la unitat de convivència.
* En el cas d’unitats familiars que estiguin separades o divorciades, han d’acreditar la separació o divorci amb la interlocutòria de mesures provisionals, conveni regulador o acord ratificat judicialment on consti la informació sobre els pactes relatius a la guarda i custodia dels fills, atribució de l’habitatge i acords econòmics.

**Documentació acreditativa dels ingressos i situació laboral de totes les persones en edat laboral:**

* Declaració de la renda de l’any fiscal anterior o certificat d’imputació negatiu d’ingressos de tots els membres de la unitat de convivència majors de 16 anys.

En el cas de no haver obligació de presentació de declaració , declaració responsable dels ingressos i certificat d’ingressos i retencions emesos per la/les empresa/es en les quals es treballi o hagi treballat.

* Informe de vida laboral emès per la Tresoreria General de la Seguretat Social actualitzada de tots els membres de la família majors de 16 anys.
* Contracte de treball i nòmines dels darrers 6 mesos de tots els membres de la família en actiu, així com carta de finalització de contracte i/o acomiadament de la darrera feina en cas de trobar-se en situació d’atur el/la sol·licitant i de totes les persones en edat laboral que hi conviuen.
* En cas que la persona sol·licitant o algun membre de la unitat de convivència sigui pensionista: Certificat o certificats que acreditin la percepció d’una pensió emesos per l’INSS.
* Certificat de pensions, ajuts o prestacions publiques emès per l’organisme corresponent de la Seguretat Social o, en el seu cas, certificat de prestacions socials emès per Benestar i família.
* Resolució d’atorgament i pròrrogues dels ajuts i prestacions que estiguin percebent (ajuts al lloguer, Renda Garantida, atur, subsidi,…)
* Extractes bancaris de tots els comptes dels que siguin titulars qualsevol dels membres de la unitat de convivència dels darrers 6 mesos i declaració jurada.
* Demanda d’ocupació en cas de trobar-se sense feina. Inscripció en el Servei d’Ocupació o carta de finalització de contracte o acomiadament.
* En el cas de treballadors per compte propi (autònoms), última liquidació trimestral IRPF i IVA / butlletí cotització SS, i declaració anual IVA.
* Declaració jurada d’ingressos reals, en el model normalitzat, conforme no es reben més ingressos dels declarats.

**Documentació relacionada amb l’habitatge,el procediment judicial i la situació social:**

* En el cas de violència de gènere, documentació que ho acrediti segons Llei 5/2008 de 24 d’abril.
* En el cas de malaltia greu, informe mèdic acreditatiu.
* Per procediments d’execució hipotecària: notificació judicial d’execució o altra documentació relativa al procediment.
* Per procediments de desnonament per impagament de lloguer. Document acreditatiu de la data de llançament, contracte de lloguer i els tres darrers rebuts.
* Si s’escau, interlocutòria d’assenyalament de llançament en execució dels títols judicials.
* Declaració responsable en model normalitzat conforme no disposa de cap habitatge en propietat o usdefruit o no és titular d’un dret real d’us o gaudi sobre cap habitatge.
* Qualsevol altra documentació que es pugui considerar necessària per comprovar que es reuneixen els requisits establerts i/o la situació al·legada.